**KISKŐRÖS VÁROS POLGÁRMESTERE**

**ELŐTERJESZTÉS**

(sürgősséggel a Képviselő-testület 2018. szeptember 19-i ülésére)

## TÁRGY: A KISKŐRÖS, 971/9 HRSZ ALATTI INGATLAN HASZONBÉRLETBE ADÁSA POLERECZKINÉ RÍMÁR ANDREA RÉSZÉRE

Polereczkiné Rímár Andrea 6200 Kiskőrös, Délibáb utca 52. szám alatti lakos kérelmet nyújtottak be, melyben a kiskőrös Város Önkormányzatának tulajdonában álló Kiskőrös 971/9 hrsz-on nyilvántartott 3.7636 m2 alapterületű, legelő és út művelési ágban lévő Délibáb utca végén található ingatlan legeltetésre történő hasznosítását kérelmezte.

Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII.19.) számú önkormányzati rendeletének 27.§ (2) bekezdésében foglaltak szerint az önkormányzati vagyon használati, hasznosítási jogának 1 évet meghaladó átengedéséről a Képviselő-testület dönt.

A mező- és erdőgazdasági földek forgalmáról szóló 2013. évi CXXII. törvény 38. § (1) bekezdése értelmében a föld tulajdonosa a föld használatát haszonbérbeadás útján hasznosíthatja. A hivatkozott jogszabály 49. § (1) bekezdés alapján a haszonbérleti szerződést hirdetményi úton közölni kell az előhaszonbérletre jogosultakkal.

Kiskőrös Város Önkormányzata tulajdonában álló földterületek haszonbérbeadás útján történő hasznosítása az Önkormányzat részére bevételt biztosít, továbbá az érintett földterület kezelése, tisztán tartása részbeni tehermentesítést jelent az önkormányzati feladat ellátása alól.

A fentiekre tekintettel javaslom, hogy a Képviselő-testület járuljon hozzá a Kiskőrös 971/9 rsz-on nyilvántartott 3.7636 m2 alapterületű, legelő és út művelési ágban lévő Délibáb u. végén lévő földterület haszonbérlet útján történő hasznosításához.

**Kiskőrös, 2018. szeptember 14.**

 **Domonyi László sk.**

 **polgármester**

### HATÁROZAT-TERVEZET

Kiskőrös Város Önkormányzatának Képviselő-testülete

1. egyetért azzal, hogy az önkormányzati tulajdonú, Kiskőrös 971/9 hrsz-on nyilvántartott 3.7636 m2 alapterületű, legelő és út művelési ágban lévő, természetben Délibáb utca végén található földterületet haszonbérlet útján hasznosítsa,
2. a haszonbérleti szerződés hirdetményi úton történő közzétételi eljárásának eredményessége esetén, felhatalmazza a polgármestert a határozat-tervezet mellékletét képező haszonbérleti szerződés megkötésére, ingatlan-nyilvántartási eljárás lefolytatására, kapcsolódó jognyilatkozatok megtételére.

**Felelős:** polgármester

**Határidő:** értelemszerűen